<classify> Jana, kampuni hiyo ilitangaza kutenga zaidi ya Sh bilioni 20 zilizokuwa zimewekwa kwenye akaunti ya mfuko wa akaunti ya M-Pesa kwa ajili ya kuwapatia gawio wateja wake wanaotumia huduma hiyo tangu ilipoanzishwa nchini.Mkurugenzi Mtendaji wa Vodacom Tanzania, Rene Meza alithibitisha jana kwa kusema: Wateja mmewezesha kukua na kufanikiwa kwa huduma hii maarufu ya M-Pesa, tunawashukuru wa kutuunga mkono na kuitumia.M-Pesa imeweza kubadilisha maisha ya Watanzania wengi na itaendelea kuwanufaisha na kuanzia leo jana wateja wataanza kunufaika na gawio la fedha za M-Pesa zilizokuwa zinawekwa kwenye akaunti maalumu tangia huduma hii ianzishwe mwaka 2004 na kuanzia zipo bilioni 20 kwa ajili ya kuwapatia gawio wateja wetu wanaotumia huduma wapatao zaidi ya milioni 6 kuanzia wateja binafsi, mawakala wadogo na mawakala wakubwa na kuanzia sasa gawio hili litatolewa kila baada ya miezi mitatu. Meza aliongeza kuwa, kiasi cha gawio ambacho mteja atajipatia kama gawio kitategemea matumizi yake ya huduma hiyo kuanzia kwenye kununua muda wa maongezi, kufanya miamala ya malipo, kutuma fedha na huduma nyinginezo.Tunawashauri wateja wetu waendelee kutumia huduma hii ii waweze kunufaka na gawio la faida litakalokuwa linatolewa kila mara kuanzia sasa. Kujua kiasi cha gawio atakachojipatia mteja anapaswa kutuma uumbe mfupi wa maneno SMS wenye neno AMOUNT kwenda namba 15300, alisema.  <topic>: uchumi 